32006R0962
L 176/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 962/2006 НА СЪВЕТА
от 27 юни 2006 година
за изменение на Регламент (ЕО) № 2505/96 за откриване и управление на автономни тарифни квоти на Общността за някои селскостопански и промишлени продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид,че:
(1)
На 20 декември 1996 г. Съветът прие Регламент (ЕО) № 2505/96 за откриване и управление на автономни тарифни квоти на Общността за някои селскостопански и промишлени продукти (1). На търсенето в рамките на Общността на съответните стоки следва да се отговори при най-благоприятни условия. За тази цел следва да се откриват нови тарифни квоти на Общността при намалени или нулеви ставки на митата за съответни количества, като се избягват смущения в пазара на тези стоки.
(2)
Количеството автономни тарифни квоти в Общността не е достатъчно за задоволяване нуждите на промишлеността в Общността за настоящия квотен период и трябва следователно да бъде увеличено.
(3)
Регламент (ЕО) № 2505/96 следва съответно да бъде изменен,
ПРИЕ НАСТОЯЩИЯ РЕГЛАМЕНТ:
Член 1
Тарифните квоти, включени в приложението към настоящия регламент, се добавят в приложение I към Регламент (ЕО) № 2505/96.
Член 2
За квотния период от 1 януари до 31 декември 2006 г. в приложение I към Регламент (ЕО) № 2505/96 количеството на тарифната квота с номер 09.2986 се определя на 14 315 тона.
Член 3
Настоящият регламент влиза в сила от деня на публикуването му в Официален вестник на Европейския съюз.
Той се прилага от 1 юли 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 27 юни 2006 година.